1. 4. 87 De Europæiske Fællesskabers Tidende Nr. C 86/3 
II 
(Forberedende retsakter) 
KOMMISSIONEN 
Forslag til Rådets direktiv om fjerde ændring af direktiv 76/768/EØF om indbyrdes tilnærmelse 
af medlemsstaternes lovgivning om kosmetiske midler 
KOM(87) 74 endelig udg. 
(Forelagt Rådet af Kommissionen den 6. marts 1987) 
(87/C 86/05) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
De successive ændringer af bilagene til Rådets direktiv 
76/768/EØF O, senest ændret ved direktiv 87/137/ 
EØF (2), medfører, at bestemmelserne i nævnte direktiv 
bør tilpasses; 
de erfaringer, der er indvundet siden vedtagelsen af di­
rektiv 76/768/EØF, har vist, at bestemmelserne vedrø­
rende mærkning bør forbedres, og at den i artikel 12, 
stk. 2, fastsatte frist er utilstrækkelig — 
UDSTEDT FØLGENDE DIREKTIV: 
Artikel 1 
I direktiv 76/768/EØF foretages følgende ændringer: 
1. Artikel 1, stk. 3, affattes således: 
»3. Fra direktivets anvendelsesområde er udelukket 
kosmetiske midler, der indeholder et af de i bilag V 
anførte stoffer. Medlemsstaterne træffer med hensyn 
til sådanne midler de bestemmelser, de måtte anse for 
hensigtsmæssige.« 
2. I artikel 4 affattes litra c) og d) således: 
»c) andre farvestoffer end dem, der er nævnt i første 
del af bilag IV, med undtagelse af kosmetiske 
(') EFT nr. L 262 af 27. 9. 1976, s. 169. 
(2) EFT nr. L 56 af 26. 2. 1987. midler indeholdende farvestoffer, der udeluk­
kende er bestemt til hårfarvning; 
d) de farvestoffer, der er nævnt i første del af bilag 
IV, anvendt ud over de deri angivne betingelser, 
med undtagelse af kosmetiske midler indehol­
dende farvestoffer, der udelukkende er bestemt til 
hårfarvning.« 
3. Artikel 5 ændres således: 
a) i stk. 1 
i) affattes litra a) og b) således: 
»a) de i anden del af bilag III nævnte stoffer 
inden for de deri anførte grænser og betin­
gelser, indtil de i kolonne g i nævnte bilag 
anførte datoer; 
b) de i anden del af bilag IV nævnte farve­
stoffer inden for de anførte grænser og be­
tingelser, indtil de i nævnte bilag anførte 
tilladelsesfrister; 
ii) litra c) udgår; 
iii) litra d) affattes således: 
»de i anden del af bilag VI nævnte konserve­
ringsmidler inden for de anførte grænser og 
betingelser indtil de i kolonne f i nævnte bilag 
anførte datoer; visse af disse stoffer kan dog 
anvendes i andre koncentrationer til bestemte 
formål, der fremgår af varens fremtræden; 
b) stk. 2 udgår. 
4. Artikel 6 affattes således: 
»Artikel 6 
1. Medlemsstaterne træffer alle hensigtsmæssige 
foranstaltninger for, at kosmetiske midler kun kan 
Nr. C 86/4 De Europæiske Fællesskabers Tidende 1.4.87 
bringes i handelen, hvis der på beholderen eller om­
slagskartonen med uudslettelige, letlæselige og synlige 
bogstaver er anført følgende angivelser: 
a) (firma)navn og adresse eller hovedsæde for fabri­
kanten eller den for markedsføringen af det kos­
metiske middel ansvarlige person, der er etableret 
inden for Fællesskabet. Disse angivelser kan være 
forkortede, for så vidt forkortelsen i almindelighed 
gør det muligt at identificere virksomheden. Med­
lemsstaterne kan kræve angivelse af oprindelseslan­
det for produkter, der er fremstillet uden for Fæl­
lesskabet; 
b) det nominelle indhold på pakningstidspunktet, dog 
ikke for pakninger indeholdende 5 g eller 5 ml el­
ler derunder, gratis prøver, éngangspakninger og 
midler, der normalt sælges stykvis, og for hvilke 
angivelsen af vægt eller volumen har ringe betyd­
ning; det er tilladt, at angivelsen af dét nominelle 
indhold kun figurerer på omslagskartonen; 
c) datoen for mindsteholdbarhed, datoen for et kos­
metisk middels mindsteholdbarhed er den dato, 
indtil hvilken midlet under hensigtsmæssige opbe-
varingsvilkår bibeholder sin oprindelige virkning 
og fortsat er i overensstemmelse med bl.a. artikel 2. 
Datoen for mindsteholdbarhed angives som følger: 
«Skal helst anvendes inden udgangen af . . .« efter­
fulgt af: 
— enten selve datoen, 
— eller en oplysning om, hvor på etiketten den er 
anført. 
Om nødvendigt angives derudover, på hvilke be­
tingelser den anførte holdbarhed kan sikres. 
Datoen består af en ukodet angivelse af måned og 
år i nævnte rækkefølge. For kosmetiske midler, 
hvis mindsteholdbarhed er på over 30 måneder, er 
angivelse af holdbarhedsdato ikke obligatorisk; 
d) den i bilag III, IV, VI og VII anførte obligatoriske 
brugsanvisning og advarsel på etiketten; hvis dette 
i praksis er umuligt som følge af midlets ringe stør­
relse, skal disse angivelser anføres på en vedlagt 
meddelelse, idet der ved en angivelse i forkortet 
form på beholderen eller omslagskartonen henvises 
til de nævnte angivelser; 
e) fabrikationsseriens nummer eller referenceangivelse 
til identifikation af produktionen; hvis dette i prak­
sis er umuligt på grund af de kosmetiske midlers 
ringe størrelse, skal denne angivelse kun anføres 
på omslagskartonen. Det er imidlertid tilladt at be­
nytte ethvert andet middel til nem identifikation af produktionen (f.eks. kodning i form af hak, ind­
snit, mærker el. lign., blæk, der er synligt ved ul­
traviolet lys). 
2. For kosmetiske midler, der ikke er færdigpak­
kede, eller for kosmetiske midler, der indpakkes på 
stedet på køberens begæring, eller som er færdigpak­
kede med henblik på øjeblikkeligt salg, fastsætter 
medlemsstaterne de nærmere bestemmelser for, hvor­
ledes de i stk. 1 omhandlede angivelser skal foretages. 
3. Medlemsstaterne træffer alle hensigtsmæssige 
foranstaltninger for, at der på etiketter og salgspak-
ninger samt i forbindelse med reklamering for kosme­
tiske midler ikke anvendes tekster, betegnelser, mær­
ker, afbildninger eller andre figurer eller symboler, 
der tillæger disse midler egenskaber, som de ikke be­
sidder.« 
5. Artikel 12, stk. 2, affattes således: 
»Kommissionen hører hurtigst muligt de pågældende 
medlemsstater, hvorefter den snarest afgiver sin udta­
lelse og træffer hensigtsmæssige foranstaltninger.« 
6. Bilag III — del 2 bliver herefter bilag IV — del 1. 
7. Bilag IV — del 1 bliver herefter bilag III — del 2. 
Artikel 2 
1. Medlemsstaterne træffer de nødvendige foranstalt­
ninger for, at hverken fabrikanter eller importører, der er 
etableret i Fællesskabet, fra den 1. januar 1992 markeds­
fører midler, hvis mærkning ikke er i overensstemmelse 
med dette direktiv. 
2. Medlemsstaterne træffer de nødvendige foranstalt­
ninger for, at de i stk. 1 nævnte midler ikke kan sælges 
eller overdrages til forbrugerne efter den 31. december 
1993. 
Artikel 3 
1. Medlemsstaterne sætter de nødvendige love og ad­
ministrative bestemmelser i kraft for senest den 31. de­
cember 1989 at efterkomme dette direktiv. De underret­
ter straks Kommissionen herom. 
2. Medlemsstaterne meddeler Kommissionen de natio­
nale retsforskrifter, som de udsteder på det område, der 
er omfattet af dette direktiv. 
Artikel 4 
Dette direktiv er rettet til medlemsstaterne.